กรณีศึกษา ทำไมน้ำดื่มสิงห์ แตกต่างจากแบรนด์อื่น
น้ำดื่มสิงห์ x ลงทุนแมน  “น้ำเปล่ายี่ห้อไหน ก็เหมือนๆ กัน”  ถ้าคำกล่าวนี้เป็นจริง ก็คงไม่มีน้ำดื่มยี่ห้อใดขายดีกว่ายี่ห้ออื่น  แต่จากข้อมูลของ AC Nielsen ในปีที่ผ่านมา ตลาดน้ำดื่มมูลค่าประมาณ 46,000 ล้านบาท มี น้ำดื่มสิงห์ ครองส่วนแบ่งตลาดมากสุดเป็นอันดับ 1 ที่ 21%  น้ำดื่มสิงห์ ทำอะไรถึงแตกต่าง?
23 มี.ค. 2562

น้ำดื่มสิงห์ x ลงทุนแมน
กรณีศึกษา ทำไมน้ำดื่มสิงห์ แตกต่างจากแบรนด์อื่น / โดย ลงทุนแมน
“น้ำเปล่ายี่ห้อไหน ก็เหมือนๆ กัน”
ถ้าคำกล่าวนี้เป็นจริง ก็คงไม่มีน้ำดื่มยี่ห้อใดขายดีกว่ายี่ห้ออื่น
แต่จากข้อมูลของ AC Nielsen ในปีที่ผ่านมา ตลาดน้ำดื่มมูลค่าประมาณ 46,000 ล้านบาท มี น้ำดื่มสิงห์ ครองส่วนแบ่งตลาดมากสุดเป็นอันดับ 1 ที่ 21%
น้ำดื่มสิงห์ ทำอะไรถึงแตกต่าง?
คำตอบของเรื่องนี้ คงอยู่ที่เรื่องคุณภาพของน้ำและการทำการตลาด
เรื่องแรกคือ การสร้างความแตกต่างในเรื่องคุณภาพ
รู้หรือไม่ว่า น้ำดื่มบรรจุขวดที่เราเห็นว่าใสเหมือนกัน จริงๆ แล้วมีความแตกต่างกันอยู่
น้ำดื่มที่เหมาะกับร่างกายของเรา คือ น้ำสะอาด ที่ยังคงแร่ธาตุที่เป็นประโยชน์ไว้
ซึ่งจะมีส่วนช่วยในการรักษาสมดุลของร่างกาย
การดื่มน้ำที่ไม่มีแร่ธาตุหลงเหลืออยู่ มีความเสี่ยงที่จะทำให้ร่างกายสูญเสียแร่ธาตุที่จำเป็น
เนื่องจากแร่ธาตุในเซลล์จะถูกขับออกไปพร้อมกับน้ำ
ในฐานะที่น้ำดื่มสิงห์เป็นผู้นำตลาด จึงต้องมีการพัฒนาตัวเองอยู่เสมอ โดยได้คิดค้นและพัฒนาเทคโนโลยีที่ทันสมัยอย่าง SMF (Smart Micro Filter) เข้ามาใช้ในกระบวนการผลิต
SMF คือ เทคโนโลยีที่มีความละเอียดสูง สามารถฆ่าเชื้อจุลินทรีย์ แบคทีเรีย สิ่งสกปรกที่ปนเปื้อนมากับน้ำ แต่ยังสามารถรักษาแร่ธาตุตามธรรมชาติที่มีประโยชน์ต่อร่างกายไว้ได้อยู่
จึงไม่น่าแปลกใจว่าน้ำดื่มสิงห์ที่ผ่านกระบวนการผลิตด้วยวิธีนี้ จะแตกต่างจากน้ำดื่มบรรจุขวดทั่วไป และเป็นน้ำดื่มที่เหมาะกับทุกคน
ต่อมาคือเรื่อง การตลาด 
เพราะไม่ว่าสินค้าเราจะดีแค่ไหน แต่ถ้าคนไม่รับรู้หรือจำไม่ได้ ก็อาจเป็นเรื่องยากที่สินค้าจะติดตลาดได้
การเลือกใช้พรีเซ็นเตอร์ที่ส่งเสริมภาพลักษณ์ของแบรนด์ และสามารถช่วยให้คนนึกถึงได้ง่าย จึงเป็นหนึ่งในกลยุทธ์ทางการตลาดที่บริษัทต่างๆ ในทุกวงการให้ความสำคัญ
และล่าสุดน้ำดื่มสิงห์เลือกพรีเซ็นเตอร์คนใหม่ คือ ณเดชน์ คูกิมิยะ
ซึ่งน่าจะตอบโจทย์ให้กับแบรนด์น้ำดื่มสิงห์ได้ เพราะ ณเดชน์ มีบุคลิกและภาพลักษณ์ที่ดี สามารถเป็นตัวแทนของคนที่ดูแลตัวเองและใส่ใจสุขภาพ ซึ่งสอดคล้องกับเรื่องราวที่น้ำดื่มสิงห์ต้องการจะสื่อได้เป็นอย่างดี
นอกจากนี้ในฐานะที่เป็นพระเอกเบอร์หนึ่งของไทย และเป็นที่ชื่นชอบของคนทุกกลุ่ม ก็จะเสริมความแข็งแกร่งให้กับแบรนด์ ทำให้แบรนด์ง่ายต่อการจดจำ ซึ่งจะช่วยเพิ่มฐานลูกค้าให้กับสิงห์ได้ด้วย
การก้าวขึ้นสู่อันดับ 1 อาจจะเป็นเรื่องที่ยาก
แต่การรักษาอันดับ 1 ก็ไม่ใช่เรื่องง่ายเช่นกัน
เรียกได้ว่า การสร้างความแตกต่างและโดดเด่นให้เป็นที่จดจำ ถือเป็นเป็นหัวใจสำคัญที่น้ำดื่มสิงห์จะรักษาตำแหน่งผู้นำตลาดต่อไปได้อย่างยั่งยืน..